b'\n_START_ARTICLE_\nStasys Vygantas Augutis\n_START_SECTION_\nBiografija\n_START_PARAGRAPH_\n1950\xe2\x80\x931960 m. mok\xc4\x97si Panev\xc4\x97\xc5\xbeio 1-ojoje vidurin\xc4\x97je mokykloje. 1965 m. baig\xc4\x97 Kauno politechnikos institut\xc4\x85. 1971 m. Kauno politechnikos institute apsigyn\xc4\x97 disertacij\xc4\x85 \xe2\x80\x9eNulio dreifo korekcija matuojant pasiprie\xc5\xa1inimo moment\xc4\x85 elektriniais metodais\xe2\x80\x9c, technikos moksl\xc5\xb3 kandidatas. 2002 m. apsigyn\xc4\x97 disertacij\xc4\x85 \xe2\x80\x9eDaugiamat\xc4\x97 auk\xc5\xa1t\xc5\xb3 da\xc5\xbeni\xc5\xb3 vibrometrija\xe2\x80\x9c, habilituotas technologijos moksl\xc5\xb3 daktaras._NEWLINE_Nuo 1965 m. Kauno politechnikos instituto (nuo 1990 m. Kauno technologijos universitetas) Radioelektronikos fakulteto asistentas, 1971\xe2\x80\x931974 m. \xc5\xa1io fakulteto vyresnysis d\xc4\x97stytojas, nuo 1975 m. docentas, nuo 2002 m. Telekomunikacij\xc5\xb3 ir elektronikos fakulteto Elektronini\xc5\xb3 ir matavimo sistem\xc5\xb3 katedros profesorius, Metrologijos instituto direktoriaus pavaduotojas, matavimo technologij\xc5\xb3 skyriaus vadovas. Lietuvos valstybinio mokslo ir studij\xc5\xb3 fondo Technologijos moksl\xc5\xb3 ekspert\xc5\xb3 komiteto pirmininkas._NEWLINE_\xc5\xbdmona R\xc5\xabta (g. 1942 m.) \xe2\x80\x93 filolog\xc4\x97.{{VLE|V|775|[[\n_START_SECTION_\nMokslin\xc4\x97 veikla\n_START_PARAGRAPH_\nSvarbiausi darbai i\xc5\xa1 matavim\xc5\xb3 in\xc5\xbeinerijos, daugiausia auk\xc5\xa1tada\xc5\xben\xc4\x97s vibrometrijos, suk\xc5\xabr\xc4\x97 jos pagrindus. Su kitais suk\xc5\xabr\xc4\x97 daugiau, kaip 50 nauj\xc5\xb3 matavimo metod\xc5\xb3 ir matavimo priemoni\xc5\xb3. 130 mokslini\xc5\xb3 darb\xc5\xb3 ir publikacij\xc5\xb3 autorius ar bendraautoris, tarp j\xc5\xb3 \xe2\x80\x93 15 publikacij\xc5\xb3 tarptautiniuose leidiniuose, 31 i\xc5\xa1radimo autorius. Para\xc5\xa1\xc4\x97 mokom\xc5\xb3j\xc5\xb3 priemoni\xc5\xb3.'